
A.L.M. a keda definitiva- 





-= Organo d di Servicio di ialok Aa di Gobis Á Katillano 


1969 





mente traspasa na Gobierno 
di Antillas Neerlandes 


Diasabra-anochi, 1 di Maart 
1969, a tuma lugar den Cen- 
tro Pro Arte na Corsow e 
traspaso ceremonial di Antil- 
liaanse Luchtvaart Maat- 
schappij (A.L.M.) na Go- 
bierno di Antillas Neerlan- 
des di un forma solemne i 
festivo. 


E  president-director di 
K.L.M., Dr. G. van der Wal 
a bini Antillas especiálmente 
pa e efectuá e acto di tras- 
paso. Ademas a bini Antillas 
un numeroso grupo di alto 
personahenan di K.L.M., al- 


gun acompanjá di nan esposa, . 
i otro personanan entre cua 


Su Exc. Vice-Minister-Presi- 
dent di Hulanda, Drs. J. A. 
Bakker. 

Na e ceremonia festivo aki 
a asistí tambe un cantidad 





grandi di invitados di nos co- 
munidad Antillano. 

E personanan cu a hasi uso 
di palabra ne ocasion aki ta- 
bata Gobernador di Antillas 
Neerlandes, Mr. N. Debrot; 
Minister President Sr. Ciro 
D. Kroon; Vice-Minister Pre- 
sident di Hulanda, Drs. J?’ A. 
Bakker; President-Directeur 
di KLM., Dr. G. van der Wal; 
Minister-Plenipotenciario di 
Antillas na Hulanda, Dr. 
Efrain Jonckheer; Consul Ge- 
neral di Venezuela na Corsow, 
Sr. F. Leidenz; Director di 
ALM, Sr. C. O. Yrausquin. 

A E e 
Palabranan di elogio 
merecí 


Dr. G. van der Wal a re- 
cordá cu cuater anja pasá 
ALM a ser formá como un 


1 di Maart 1969 a ser entregá e condecoracionnan di Gobiernu 
Hulandes i di Gobiernu di Venezuela. cu cua Sr. C. O. Y rausquin 
a ser distinguí. Su Mahestad Reina Juliana a conferi na Sr. 
Yrausquin e condecoracion di Officier den Orden di Oranje 
Nassau, pa su labornan na beneficio di ALM i nos comunidad. 
For di 1 di Januari 1969 Sr. Yrausquin ta e único director di 
ALM. E acto di condecoracion Hulandes a ser efectuá door di 
Su Exc. Mr. N, Debrot, Gobernador di Antillas Neerlandes. E 
condecoracion di Sr. Yrausquin den Orden di Gran Libertador, 
den e rango di Comendador, a sosodé na nomber di President di 
Venezuela, Su Exc. Dr. Raul Leoni. Riba e foto Su Exc. Mr. 
Debrot ta felicitando e condecorado. 








Su Exc. Gobernador 
Mr. N. Debrot. 


filial di KLM. Awor e tras- 
paso na Gobierno di Antillas 


Neerlandes a tuma lugar. un 


anja promé cu e tabata planeá 
debí na e energía desplegá 
tantu pa Gobierno Hulandes 
como pa esun Antillano. Ela 
dedicá palabranan di elogio 
especial na Sres. C. O. Yraus- 
quin i R. J. Rúpplin von Kef- 
fikon, kendenan ela gradecí 
pa tur e trabounan pisá i di- 
ficil cu nan a hiba a cabo 
den e anjanan cu a pasa, E 
orador a expresá su optimis- 
mo pa futuro di nos compa- 
nia nacional di aviacion cu 
bista riba turismo i econo- 
mía di Antillas Neerlandes. 
Sr. van der Wal a expresá su 
speranza cu den porvenir 
ALM i KLM lo sigui cooperá 
cu otro di e mes manera agra- 
dable. 
* X % 
E principal motibo- 
nan di e traspaso 
Su Exc. Minister President 
Sr. Ciro D. Kroon a papia 
na nomber di Gobierno di An- 
tillas Neerlandes. Den un dis- 
curso bon furmulá i pronun- 
ciá, Sr. Kroon a bisa entre 
otro cu e motibunan principal 
cu a culminá den dje decision 
pa por a yega na un compa- 
nia di aviacion nacional ta 
debí ne consideracion cu de- 
sarroyo di Antillas Neerlan- 

Su Exc. Minister-President 
C. D. Kroon. 


des den tur su aspectonan lo 
ta mihó sirbí i lo por ser pro- 
mové door di tin bou. di su 
mes direccion e comunicacion- 
nan aéreo, di moda cu nan lo 
no keda mas na decisionnan 
cu lo tin cu ser tumá na otro 
parti i cu lo por ser influenciá 
door di consideracionnan di 
entéramente un otro índole. 
Tambe cu bista riba nos tu- 
rismo como un medio di nos 
desarroyo economico esaki ta- 
bata necesario. Di e moda aki 
Gobierno riba su mes por tu- 
ma su decisionnan na interes 
i beneficio di nos comunidad 
en cuanto aviacion. Tambe e 
forza importante cu un com- 
pania nacional di aviacion por 
ehercé den dje contactonan 
entre e diferente islanan ta 
di gran importancia. Pa fu- 
turo tin riba programa prin- 
cipálmente trata di hanja un 
parti mas grandi posibel dje 
transporte aérea y intensifi- 
cacion dje comunicacionnan 
local. 


Sr. Kroon a gradecí KLM i 
en especial Sr. Besancon, Pre- 
sident-director reémplazante 
di KLM, pa su interes i e 
pushing power door di cua e 
traspaso aki entre otro cosnan 
por a tuma lugar un anja án- 
tes cu e tabata planeá. Tambe 
ela gradecí Gobierno Hulan- 
des i tur otro personanan cu 

a cooperá pa prepará e tras- 
paso, loke ela suplicá Sr. Bak- 
ker, kende ela mencioná den 
e sentido aki, di ser intérpre- 
te di su palabranan di grade- 
cimiento. 
* * * 
Condecoracionnan pa 
e Director nobo 


Tabata Su Exc. Goberna- 
der Mr. N. Debrot kende a 
þjsa cu Sr. C. O. Yrausquin, 
kende ta e único Director di 
ALM awor, a ser nombrá co- 
mo Officier den Orden di 
Oranje Nassau. Sr. Debrot a 
duna un relato dje carrera di 
Sr. Yrausquin, i a mustra 
riba su amor pa aviacion. 
Despues di su estudio na Hu- 
landa Sr, Yrausquin a ser 
nombrá como adjunct hoofd 
dje compania e tempu aya i 
mas despues como director, 
den cua funcion huntu cu Sr. 
Rüpplin von Keffikon, ela co- 
operá na pone e compania flo- 
recé i desarroyá grándemen- 
te. Sr. Yrausquin a contribuí 
hopi na desarroyo di aviacion 
di Antillas Neerlandes i tam- 
be di Hulanda. Sr. Debrot a 
memorá además tur e mérito- 
nan di Sr. Yrausquin, i e ho- 
pi i masha bes discusionnan 
intensivo cu a ser hibá cu e 
paisnan den nos vecindario. 
A base di e consideracionnan 
aki Su Mahestad La Reina 
Juliana a hanja bon di nom- 
bra Sr. Yrausquin Officier 
den Orden di Oranje Nassau. 

Sr. F. Leidenz, Cónsul Ge- 


neral di Venezuela na Anti- 
llas Neerlandes, seguídamen- 
te a participá den un discur- 
so impresionante cu Su Exc. 
President di Venezuela, Dr. 
Raul Leoni, tambe a hanja 
bon di distinguí Sr. Yraus- 
quin pe tantísimo y importan- 
te trabounan cu ela hiba a 
cabo na beneficio di desarro- 
yo dje comunicacion aéreo en- 
tre Venezuela i Antillas Neer- 
landes. Ela bisa cu Sr. Yraus- 
quin a ser nombrá como Com- 
mandeur den Orden di El Li- 
bertador. 


Sr. Yrausquin, kende taba- 
ta e último orador, a agrade- 
cé conmoví i sincéramente pe 
distincionnan cu a recaé den 
su persona dedicando algun 
palabra especial na Sr. Be- 
sancon sin kende su coopera- 
cion segun e orador ALM lo 
no por a bira loke e ta awe. 


XX % 
Celebracion festivo. 


Awor a sigui e parti festi- 
vo dje anochi aki. Priméra- 
mente a actua e grupo ya 
masha conocí i cu a hanja 
asina tantu acohida, tantu na 
Corsow como na Aruba, Los 
Ecos. E show cu nan a pre- 
sentá tabata bon prepará i 
presentá. Un número, cu entre 
e otronan nan a presentá e 
anochi aki, tabata especial- 
mente pe ocacion. Tabata es- 
un den cua, cantando, e lu- 
garnan na unda ALM ta sos- 
tené su viahenan, a ser nom- 


E agrupacion ”Los Ecos”, cu a hanja masha acohida cu nan actuacion tantu na Corsow como na 








Su Exc. 


Minister-Plenipoten- 
ciario di Antillas na Hulanda, 
Dr. E, Jonckheer. 


brá, i cu a ricibí un aplauso 
entusiasto. 


Fred Kaps, kende ta inter- 
nacionalmente conocí como un 
gran prestidigitador (gooche- 
laar), a pone e presentenan 
pasa un ratu di verdadero a- 
sombro i goza dje diferente 
númeronan. Ela cuminzá cu e 
bélanan sendí, cu e tabata 
saca 1 presentá sin hende por 
a saca afor ta di unda nan a 
bini. Mescos tambe a pasa cu 
e garoti cu e tabata pone de- 
saparecé. Por cierto henter 
su show tabata consistí di tri- 
kinan i otro buéltanan cu a 
pone tur presente pasa un ra. 
tu admirable. 


E show musical di Dixie- 
landia, cu Toby Rix a deleitá 
e presentenan cuné, tabata 


Aruba, a duna realce ne solemnidadnan di traspaso di ALM na Gobierno di Antillas Neerlandes 


den Centro Pro Arte. 








Su Exc. 
dent di 


Vice-Minister-Presi- 


Hulanda, 


Drs. J. A. Bakker. 





Directeur di ALM, 
C. O. Yrausquin. 


otro motibu di admiracion i 
gozo dje presentenan. Cas 
Oosthoek a companjé riba 
piano, kende ta conocí den e 
círculonan di radio i televi- 
sion di Hulanda como pianis- 
ta i compositor, ademas di su 
programanan como escritor 
pa radio i television. 


E programa di cabaret, cu 
despues di pausa a ser pre- 
sentá, tabata di tal forma cu 
poco biaha Corsow por a go- 
za di e forma di presentacion 
ei, consistiendo e grupo di 
Adele Bloemendaal, Frans 
Halsema, Gerard Cox i Bou- 
dewijn Leeuwenberg. 


Tabata un anochi solemne i 
alavez festivo den Centro Pro 
Arte cu a clausurá un perio- 
do iniciativo i a principiá un 
otro di gran importancia i 
alcanze-pa porvenir i bienan- 
danza di Antillas Neerlandes, 
probando atrobe un dje paso- 
nan cu nos Gobierno Central 
a logra den cumplimiento di 
su programa laboral. 

Diahuebs 6 Maart 1969 Bo- 
naire tabata di fiesta i den 
publicidad door dje áctonan 
di apertura dje relay-station 
di Radio Nederland Wereld- 
omroep na Barcadera. For di 
Hulanda a bini over pe oca- 
sion aki Vice-Minister-Presi- 
dent Drs. J. A. Bakker, Dr. E. 
Jonckheer, gruponan di re- 
portahe di Nederlandse Tele- 
visie Stichting i di Radio Ne- 
derland Wereldomroep, mien- 
tras cu for di Corsow i Aru- 
ba tabatin un cantidad di au- 
toridadnan haltu entre cua 
Gobernador di Antillas Mr. 
N. Debrot, Minister Presi- 
dent C. D. Kroon, Minister- 
nan R. J. Isa, E. O. Petronia 
i J. R. L. Beaujon. 


Vice-Minister President 
Drs. J. A. Bakker a efectuá 
e apertura oficiálmente, des- 
pues cu e presentenan por a 
scucha pa medio di un tape 
e mensáhe di Reina Juliana i 
e palábranan di Gobernador 
Mr. N. Debrot. E otro per- 
sonanan cu a hasi uso di pa- 
labra tabata Minister J. R. L. 
Beaujon di Tráfico i Trans- 
porte, President di Staten L. 
A. Abraham, R. P. Saleh Ge- 
zaghebber interino di Bonai- 
re, H. Algra President di 
Stichting Radio Nederland 
Wereldomroep i Drs, L. F. 
Tijmstra Director di Radio 
Nederland Wereldomroep. 

E relay-station tin dos 
transmisor últramoderno di 

Apertura di Relay-Station di Radio 
Nederland Wereldomroep na Bonaire 


300 KW cada un, Por lo pron- 
to un so lo ta den servicio, 
mientras cu pronto e otro 
tambe lo cuminzá operá. 

Su Mahestad La Reina a 
bisa entre otro cu ,Den un 
tempu cu e medionan di co- 
municacion mas cu nunca lo 
por tin efectonan asina per- 
turbador, ta di importancia 
cu nos propio sonido cu lo 
no ta propagandistico, lo por 
duna un impresion radiofo- 
nico di nos míranan, cultura 
i nos moda di bida”, termi- 
nando na expresá tur clase di 
mihó deséonan. 

Gobernador Mr. N, Debrot 
a expresá entre otro cu , Nos 
por ta contentu cu e trans- 
misor aki a bini na Bonaire 
icu e transmisionnan lo ser 
caracterizá door dje calor di 
sentimiento Antillano cu sin 
duda lo contribuí na un ma- 
yor aceptacion pe continente 
Americano i en especial pe 
paisnan Sur Americano.” 

Drs. J. A. Bakker entre 
otro a expresá e previlegio 
cu ela hanja pa efectuá e 
acto di apertura dje relay- 
station. Ela mustra riba e 
importancia dje station, loke 
ta keda probá ademas door 
dje contribucion importante 
financiero cu a cai riba e 


presupuesto Hulandes pa por 
a yega na realizacion dje par- 
que transmisor aki. Cu e me- 
dio di comunicacion aki awor 
ta posibel pa fortificá i au- 


mentá e relacionnan denter di 
nos Reino i pa por hiba esel 
mas aleeuw, asina dunando 
un idea di loke ta pasa den- 
ter dje paisnan di nos Reino. 

Minister J. R. L. Beaujon 
den su speech a mustra entre 
otro riba e importancia na- 
cional di henter Reino cu ad- 
venimiento dje transmisor 
aki. Tambe e hecho cu dia- 
riamente un programa lo ser 
dirigí na Antillas i Surinam. 
Gran parti di mundo entre 
otro e continente Americano 
i Afrika lo ser alcanzá awor 





Sres. Drs. L. F. Tijmstra, Director di Radio Nederland Wereld- 

tion. Ela trece dilanti impor- 
tancia dje relay-station, e 
prestigio i publicidad en vista 
riba turismo, 


President di Stichting Ra- 
dio Nederland Wereldomroep 
H. Algra a gradecé La Reina 
pa su mensahe. E Stichting 
ta contentu di por a estable- 
cé riba Bonaire. 


Director dje empresa Hu- 
landes Drs. L. F. Tijmstra a 
mustra riba e importancia dje 
dia aki den historia di teleco- 
municacion Antillano, 


agra- 


omroep, 1 Drs. H. A. Korthals, President-reémplazante di Direc- 


tiva dje Stichting Radio Nederland Wereldomroep, 


dunando 


bienvenida na Sr. L. A. Abraham. President di Staten di Antillas 
Neerlandes 1 su señora esposa. 


mihó cu antes. Cu e transmi- 
sionnan regular for di Bonai- 
re e nomber di Antillas lo bin 
keda den ”bista” di mundo. 
E orador a mustra ademas 
riba e ocasion di empleo cu 
e trabou aki a trece cuné pe 
forsanan local. E ta convencí 
cu e proyecto lo ta un con- 
tribucion positivo pe imagen 
di Antillas Neerlandes. 

President di Staten L. A. 
Abraham a agradecé Gobier- 
nonan di Hulanda i Antillas 
pa e ayudo pa por saca Bo- 
naire for di su isolacion, tre- 
ciendo mas progreso. Estable- 
cimiento dje empresa aki ta 
yuda duna empleo i hiba e 
nomber di Bonaire mas aya 
dje isla. 

Gezaghebber interino R. P. 
Saleh a agradecé tur e autori- 
dadnan i otro personanan cu 
a bini especialmente pe oca- 
sion aki Bonaire ademas di 
tur esnan cu a traha ne Sta- 


deciendo Gobierno di An- 
tillas i Bonaire, i Hulanda pe 
finansamiento. E orador a 
memorá e difunto Van El- 
dink kende a contribuí grán- 
demente na establecimiento 
dje relay-station aki na Bo- 
naire, pesei e ta lamentá cu 
e no por a presenciá e acto 
aki di apertura mas. E ora- 
dor a expresá su optimismo i 
speranza pa futuro di nos 
telecomunicacion. 


Cu e apertura dje relay- 
station aki di Radio Neder- 
land Wereldomroep i e ya co- 
nocí mundialmente Trans 
World Radio na Bonaire, no 
solamente Bonaire en espe- 
cial, pero tambe henter An- 
tillas Neerlandes, Hulanda i 
Surinam, ta bin hanja mas 
publicidad i cada parti su pro- 
pio imagen internacionalmen- 
te, contribuyendo asina na be- 
neficio mútuo. 

NOTICIANAN OFICIAL 
DI IMPORTANCIA 


Reunion Cultural na Suri- 
nam. Sr. Jan. H. Beaujon, 
President di Adviesraad pa 
Cooperacion Cultural entre e 
Paisnan di Reino, bibá na 
Aruba, na invitacion di Go- 
bierno di Antillas Neerlan- 
des, for di 3 te 13 di Januari 
1969 a hasi un dienstreis na 
Paramaribo, Surinam, Sr. 
Beaujon a asistí na un reu- 
nion dje grupo di trabou dje 
Adviesraad mencioná ariba. 

* * * 

Secretario nobo pa Inter- 
mediador na Corsow. For di 
14 di Januari 1969 Sr. R. A. 
Rojer agregá como secretario 
ne Intermediador di Gobierno 
Central pa territorio insular 
di Corsow, na su mes peti- 
cion, a ser honrósamente rele- 
vá for dje puesto ei cu agra- 
decimiento pe servicionan cu 
ela presta ne pais. 

Na su lugar Sr. E. P. Mon- 
te a ser agregá como secre- 
tario ne intermediador di Go- 
bierno Central pa Corsow. 

* * % 

Felicitacion pa President 
Nixon. Dia 20 di Januari 
1969 e siguiente telegram a 
ser mandá pa President Ri- 
chard Nixon na ocasion di su 
instalacion como President di 
Estados Unidos di América, 
door di Su Excelencia Mr. N. 
Debrot, Gobernador di Anti- 
llas Neerlandes, i Su Excelen- 
cia Sr. C. D. Kroon, Minister 
President di Antillas Neer- 
landes, na nomber di Gobier- 
no i Poblacion: ”Sr. Richard 
Nixon, President di Estados 
Unidos di América, Washing- 
ton, D.C. 

Na nomber di Gobierno i 
Poblacion di Antillas Neer- 
landes nos ta deseá di exten- 
dé na’bo nos congratulacion i 
deséonan mas sincéro na oca- 
sion cu bo a asumí e funcion 
mas importante i honoráble 
di President di USA. 

Nos ta roga pa cu e perio- 
do di bo oficio lo trece pa bo 
pais i pa mundo liber progre- 
so contínuo, prosperidad i paz. 

Nicolaas Debrot, Gober- 
nador di Antillas Neer- 
landes. 

Ciro D. Kroon, Minister 
President di Antillas 
Neerlandes.” 


CONTESTA 


Contestando e telegram aki, 
President Richard Nixon pa 
intermediacion di Cónsul Ge- 
neral di Estados Unidos di 
América na Corsow, Sr. John 
G. Olivier, a informá lo si- 
guiente: 

” Apreciable Gobernador De- 
brot i Sr. Minister President: 





20 di Januari 1969 e Cónsul 
General nobo di Merca, cu a 
caba di ser nombrá, Sr. John 
G. Olivier, a presentá su res- 
petonan na nos Minister Presi- 
dent, Su Exe. Sr. C. D. Kroon. 
Riba e foto mas arriba di robes 
pa drechi: Sr. John G. Olivier, 
Su Exe. Sr. Ciro D. Kroon, i 
Vice-Cónsul di Merca Sr. Fer- 
guson 


OQ E di dos foto ta sacá na 
momento cu Sr, Mr, P. Mostert, 
Hefe di Organizacion Hudicial 
di Ministerio di Husticia di 
Hulanda, a hasi acto di pre- 
sencia serca Su Exc. Minister 
di Husticia di Antillas Neer- 
landes, Sr, R. J. Isa. Mr. 
Mostert a keda Corsow pa un 
paar di siman na invitacion di 
Sr. Isa pa discuti algun asunto 
di trabou. 


OQ E di tres foto ta mustra di 
robes pa drechi Su Exc. Mi- 
nister di Ensenjanza, Cultura 
1 Educacion, Sr. E. O. Petro- 
ma; Sr. N. J. Prinsen, Director 
di Stichting Kinderpostzegels 
na Hulanda, i Drs. R. A. Rö- 
mer, Hefe dje Oficina di Cul- 
tura i Educacion, na momentu 
cu Sr. Prinsen a bishitá Su 
Exc. Sr. Petronia na su oficina 
den Fort Amsterdam. 


Q E foto mas abou ta mustra 
e grupo di trabou Colombiano, 
di cua mas detalje a ser pu- 
blicá den un número anterior 
di ”Voorlichting”, acompanjá 
pe grupo Antillano, ora cu nan 
a hasi acto di presencia serca 
Su Exc, Minister di Asuntonan 
Social i Económico. Sr, J. A. O. 
Bikker, den su oficina den Fort 
Amsterdam. E gruponan di tra- 
bou aki a ser instalá door di Su 
Exc. Minister President di An- 
tillas Neerlandes durante su 
último bishita na Colombia. 
Den dje grupo Colombiano ta 
tuma asiento Sres. Raul Arbe- 
laez, Eduardo Goez Gutierrez, 
Antonio Irdinola, Alvaro Pupo 
1 Enrique Perez Velez, 1 di e 
grupo Antillano Sres. Drs. Th. 
G. M. Thijssen, Drs. M. J. de 
Castro i B. Ph. Römer. E bishi- 
ta aki cu a tuma lugar na 
principio di Maart 1969 tabata 
pa hiba discusionnan pa pre- 
pará bishita na Antillas Neer- 
landes di e Minister Colom- 
biano di Agricultura, Su Exe. 
Peñalosa Valencia. 

Mi ta agradecí pa boso a- 
tento i alentador mensahe na 
ocasion di mi inauguracion 
como President di Estados 
Unidos. E anjanan venidero 
lo pone nos tur na prueba. 
Nos taréa mas principal lo ta 
di edificá un berdadero i du- 
radero paz pa henter huma- 
nidad. Mi administracion a 
hasi un solemne compromiso 
di sigui lucha cu e encargo 
aki cu tur su energía i forsa. 

Mi ta spera i cónfia cu nos 
medionan di comunicacion tur 
lo keda habrí segun nos ta 
busca pa yega na un mundo 
den cua ningun hende lo biba 
den un isolacion di rábia of 
di no ta deseáble. 

Sincéramente di boso, 
Richard Nixon.” 


* % % 


Vice-Cónsul di Norwega na 
Aruba. En espera dje exequa- 
tur, Sr. Einar Madse por lo 
pronto a kedá reconocé i ad- 
mití, como estranhero, Vice- 
Cónsul di Norwega na Aru- 
ba. 

X X= % 

Sr. P. A. Gorsira Comisa- 
rio di Pensioenfonds NA. Cu- 
minzando for di 10 di Janua- 
ri 1969 Sr. P. A. Gorsira, ad- 
junct-inspecteur di belastin- 
gen na Corsow, a keda nom- 
brá Comisario di Algemeen 
Pensioenfonds di Antillas 
Neerlandes. 

XX % 


Gouverneur na Islanan Ar- 
riba. Gobernador di Antillas 
Neerlandes, Su Exc. Mr. N. 
Debrot tabata di 1 te 12 di 
Februari 1969 cu un dienst- 
reis na territorio insular di 
Islanan Arriba, pasando na 
tur e tres islanan St. Maar- 
ten, St. Eustatius, i Saba. Su 
Excelencia Mr. Debrot tabata 
acompanjá di Sra. E. Debrot- 
Reed i di su adjudant, Kapi- 








E foto aki ta mustra e mo- 
mento cu Director di Bank van 
de Nederlandse Antillen (ántes 
Curacaose Bank), Sr. J. Blik- 
slager, durante Januari 1969 a 
entregá na Su Excelencianan 
Minister President, Sr. Ciro 
D. Kroon, i Minister di Finan- 
zas, Sr. F. J. Tromp, un album 
conteniendo specimen (no-vali- 
do) di e billete di banconan, 
(plaka di papel) di 25 - 50 - 
100 i 250 florin Antillano. Na 
fin di Januari 1969 nan a ser 
poné na circulacion. E ont- 
werpnan tabata di Sr. Oscar 
Ravelo, cu e monumento di auto- 
nomía i e escudo di Antillas 
Neerlandes un banda i ne otro 
banda paisáhenan di e seis isla- 
nan di Antillas. 

tein di Mariniernan Sr. P. J. 
Lever 1 esposa. 

Tantu e viahe di ida i vuel- 
ta na e tres islanan a tuma 


lugar a bordo di Hr. Ms. 
” Amsterdam”. 
Durante ausencia di Go- 


bernador a keda temporál- 
mente encargá cu e puesto 1 
taréa di Gobernador, Su Exc. 
Sr. W. F. M. Lampe. 

* * * 

40 Anja di Lago na Aruba. 
Na ocasion cu Lago Oil and 
Transport Co. Ltd. a cumpli 
40 anja di hubileo, Su Exc. 
Mr. N. Debrot, Gobernador 
di Antillas Neerlandes, a 
manda e siguiente telegram 
di felicitacion pa Sr. W. A. 
Murray, General Manager dje 
compania el: 

”Sr. W. A. Murray, Lago 
Oil € Transport Co, Ltd., 
Aruba. 

Mi ta deseá di mandábo mi 
mas sinceras congratulacio- 
nes na ocasion dje di cuaren- 
ta aniversario dje promé uni- 
dad di Lago na Aruba i di 
expresá e speranza cu Lago 
lo sigui progresá na interes 
di Antillas Neerlandes en ge- 
neral i di Aruba en particu- 
lar. N. Debrot, Gobernador di 
Antillas Neerlandes.” 

XX % 
Telegram di Minister 
President 

Ne mes ocasion aki Su Exc. 
Minister President di Anti- 
llas Neerlandes, Sr. C. D. 
Kroon, a manda e siguiente 
telegram pa President di La- 
go: 

"Mr. W. A. Murray, Presi- 
dent Lago Oil € Transport 
Co. Ltd., Aruba. 

Na nomber di Gobierno di 
Antillas Neerlandes ricibí mi 
sincéras congratulaciones na 
ocasion di e di cuarenta ani- 


versario di establecimiento di 
Lago na Aruba. Mi ta expre- 
sá mi deseo sincéro pa un 
engrandecimiento i progreso 
contínuo di bo compania, re- 
sultando tambe na beneficio 
di nos Comunidad Antillano 
en general i esun di Aruba 
en especial. 

Ciro D. Kroon, 

Minister President di 

Antillas Neerlandes.” 

XX % 

Algun noticia di Islanan 
Arriba. Sr. N. van der Lans 
di departamento di Documen- 
tacion di Kabinet di Vice Mi- 
nister President di Hulanda, 
a bishitá Islanan Arriba di 
24 te 27 Januari 1969, 

+ 

Sr. Dr. W. F. Hermans, e 
conocido escritor Hulandes, 
kende tabata pa un tempora- 
da na Antillas, tambe a bi- 
shitá dia 3 di Februari últi- 
mo Islanan Arriba, den com- 
panía di su señora esposa. 

* 

Den dje reunion público di 
Eilandsraad di St. Maarten, 
cu a tuma lugar 8 Januari 
1969, e miembro Sr. A. C. 
Wathey a presentá un mo- 
cion, den cua ta ser protestá 
contra dje arreglo di servicio 
di A.L.M. A.L.M. ta bula riba 
e ruta Corsow - St. Maarten - 
Corsow riba Diabierne, Dia- 
sabra i Dialuna. Por lo tan- 
to ta solamente un biaha pa 
siman cu post por ser ricibí 
for di Corsow. 

Gezaghebber interino a pi- 
di pa drenta den comunica- 
cion cu Directiva di A.L.M. 
i pa pidi nan pa cambia e 
areglo di servicio aki cu no 
ta na interes di Islanan Arri- 
ba. 

Directiva di A.L.M. a con- 
testá e Gezaghebber interino 





5 








cu for di 27 di Januari 1969 
e arreglo di servicio lo ser 
cambiá i cu e dianan di e 
vuelonan pa Islanan Arriba lo 
bira Dialuna, Diarazon i Dia- 
sabra. 

* 

Diamars 21 di Januari 
1969 pa 7'or i mei di anochi 
Gezaghebber interino Sr, R. 
O. van Delden a tene un con- 
ferencia den dje Brickbuil- 
ding di .Metodístanan den 
Achterstraat na Philipsburg, 
pa cua tabatin hopi interes. 
Sr. Van Delden a duna pro- 
mé un introduccion cortico di 
e manera cu autonomía a ser 
realisá i despues ela duna un 
exposishon detayá dje taréa i 
moda di traha di Eilandsraad, 
Bestuurscollege i di Gezag- 
hebber. 

Despues dje conferencia ta- 
batin ocasion pa hasi pre- 
gúnta. Cu e poblacion di St. 
Maarten tabatin hopi interes 
den dje tópico aki, a keda 
probá cláramente door dje nu- 
meróso pregúntanan cu a ser 
hasí. E conferencia a dura un 
ora i mei, mientras durante 
mei ora tabatin chens pa hasi 
e pregúntanan. 

%* 


Sr. A. C. Wathey, miembro 
di Staten pe territorio insular 
di Islanan Arriba, tabata du- 
rante Januari 1969 na Wash- 
ington, na unda ela presenciá 
e ceremónianan inaugural di 
President Nixon. Sr. Wathey 
a ser invitá door dje ”Com- 
mittee on Arrangements”. 
Ela keda Merca di 19 te 25 
di Januari. 

* 

Sr. Herbert B. Merser, 
oriundo di Detroit, Michigan, 
portavoz di un grupo di co- 
merciante Americano, na fin 
di Januari último a duna di 
conocé, cu su grupo a cumpra 
e terrenonan, cu ta linda na 
Mullet Pont Bay. E grupo, 
na cua Sr. Merser ta perte- 
necé, a traha plannan pa con- 
struí un hotel di 150 kamber 
riba e terrenonan ei. Nan ta 
masha entusiasmá cu e plan- 
nan pa traha un bunita ho- 
tel na St. Maarten, Promé cu 
nan a cumpra e terrenonan, 
Sr. Merser a bishitá diferen- 
te dje islanan den territorio 
di Caribe pa a dicidí di hasi e 
inversion aki. E decision final 
a bin cai riba St. Maarten cu 
su bunita strand di santu 
blancu. E terrenonan cumprá 
ta monta na 145 hectare i e 
strand, na unda e hotel nobo 

lo bini, ta ser considerá como 
un dje mas bunita nan den e 
territorio di Caribe. 

XA * 

Morto di Sr. J. Pauw. En 
conexion cu fallecimiento na 
Hulanda di Sr. J. Pauw, ex- 
miembro di e Colegio di Al- 
gemeen Bestuur, Su Exce- 
lencia Minister President Sr. 
C. D. Kroon a manda e si- 
guiente telegram, tambe na 
nomber di Raad di Minister- 
nan, pa su Sra. Viuda I. 
Pauw-Scholten, Ponton 68A 
na Aruba: 

"Lo mi kier a expresá na’- 
bo, tambe na nomber di Raad 
di Ministernan, nos pésame 
cu fallecimiento di bo espo- 
so. Minister President.” 

* X % 

Ex-Alcalde Boot di bishíta. 
Ex-alcalde di Hilversum Sr. 
J. J. G. Boot a hasi un bishíta 
na Antillas Neerlandes, per- 
maneciendo riba nos islanan 
di 8 te 13 di Februari 1969. 

X* XA * 

Mr. J. Vinck na Antillas pa 
planificacion. Pasando via 
Port of Spain, Trinidad, a ye- 
ga Corsow dia 12 di Februari 
1969, Mr. J. Vinck pa den 
cuadro di ayudo técnico na 
Antillas Neerlandes, hasi tra- 
bounan di planificacion den 
cooperacion estrecho cu Ofi- 
cina Central pa Welvaarts- 
zorg. Sr. Vinck, kende a bini 
acompanjá pa su señora es- 
posa, na Hulanda ta Director 
di Rijksplanologische Dienst. 

* * x% 

Exhibicion di World Press 
Photo. Di 31 di Januari te 10 
di Februari 1969 den Centro 
Pro Arte na Corsow tabatin 
un exhibicion di un seleccion 
limitá for dje exhibicion 
mundiálmente conocí di 
World Press Photo. 

E exhibicion aki a ser te- 
né bou di auspicio di Oficina 








Aki. nos lectornan por weita 
riba e foto mas arriba e gana- 
dornan di Corsow dje Statuut- 
spel 1968 cu Dialuna, 3 di 
Maart 1969, a bai pasa un dia 
na Aruba. Dia 27 di Februari 
nan a ser ricibií den sala di 
reunion di RVD door dje Hefe 
interino di RVD, Sr. B. Fijnje 
(te na man drechi) i na man 
robes Sr. W. C. Führing i Srta. 
Judith Sarmaat di RVD, cu 
tambe a atendé e hobennan aki. 
© E foto mas abou ta sacá na 
momentu cu 21 adspirant- 
agenten den dje school pa pre- 
pará polisnan, a ser huramentá 
dia 20 di Februari último door 
di Hoofd Commissaris, Sr. 
J. S. Schouwé. 

di Cultura i Educacion den 
cooperacion cu Curacaose Ca- 
mera Club, lo cual a ser rea- 
lizá tambe door di coopera- 
cion cu Sticusa. 

Shell Curacao N.V. a pone 
na disposicion borchinan cu a 
yuda hasi e exhibicion aki po- 
sibel. 

X * % 

Sr. Paul Faure Cónsul Ge- 
neral di Francia. Sr. Paul 
Faure a ser reconocí i admití 
a base di estranhero, como 
Cónsul General di República 
Francés cu puesto na San 
Juan, Puerto Rico i cu huris- 
diccion pa Surinam i Antillas 


Neerlandes. 
X *X* * 


Cónsul General Mr. W. C. 


Stuart na Corsow. Cónsul Ge- 
neral di Reino Neerlandes na 
Sao Paulo, Brazil, dia 3 di 
Februari 1969 a yega Cor- 
sow for di New York, na un- 
da ela permanecé pa tres dia 
i a sigui despues pa Parama- 
ribo, Surinam. 

Dia 8 di Februari Sr. Co- 
hen Stuart a bolbe Corsow, 
saliendo 10 di Februari pa 
Sao Paulo, Durante su per- 








manencia na Corsow Sr. Co- 
hen Stuart a hasi uso dje 
oportunidad pa hiba cierto 
conversacionnan di orienta- 
cion cu e autoridadnan An- 
tillano. 

X X= * 

Bishita di Hefe di Organi- 
sacion Hudicial Hulandes. 
Dia 6 di Februari 1969 a ye- 
ga Corsow e Hefe di e Orga- 
nisacion Hudicial di Minis- 
terio di Husticia di Hulanda 
Mr. P. Mostert. 

Mr. Mostert a keda Anti- 
llas durante mas o menos dos 
siman pa tene combersashon- 
nan tocante di trabou. 

E bishita aki a tuma lugar 
na invitacion di Su Exc. Sr. 
R. J. Isa, Minister di Husti- 
cia di Antillas Neerlandes. 

XXX 

Permiso pa vuélonan di 
ALM - New York / Miami. 
Cónsul General di Estados 


Unidos di América dia 4 di 
Februari último oficiálmente 
a informá Gobierno cu a yega 
noticia for di Washington cu 
President Richard Nixon di 
Estados Unidos dia 1 di Fe- 
bruari 1969 a firma e permi- 

so pa vuélonan entre New 
York/Miami i Antillas Neer- 
landes. | 

Mas particularnan tocante 
dje vuélonan i e servicio aki 
a ser publicá den corantnan 
local. 

XX % 

Delegacion Colombiano di 
bishíta. Dia 31 di Januari úl- 
timo un delegacion Colombia- 
no, cu a hasi e vuelo di Me- 
dellin - Curacao na invitacion 
di A.L.M., a hasi un bishita 
di cortesía serca Su Exc. Mi- 
nister President Sr. C. D. 
Kroon i Su Exc. Mr. N. De- 
brot, Gobernador di Antillas 
Neerlandes. 

E delegacion tabata consis- 
tí entre otro dje Minister di 
Ensenjanza, Su Exc. Dr. Oc- 
tavio A. Posada ; Gobernador 
dje estado Antioquia, Su Exc. 
Dr. Jorge P. Romero; Alcal- 
de dje ciudad di Medellin. Dr. 
Ignacio V. Escobar, a hasi 
uso dje oportunidad ei pa o- 
frecé algun regalo tantu na 
Gobernador Debrot como na 
Minister President Kroon. 

Den dje sala di reunion 
di Raad di  Ministernan 
Minister President Kroon 
a dirigí algun palabra ne 
delegacion memorando den 
su discurso corto, su reciente 
bishíta na e Republica di Co- 
lombia, di cua bishita e ta 
conservá recuerdonan masha 
agradable. Den su palabranan 
di contesta Dr. Posada a a- 
gradecí su colega Antillano 
pe hospitalidad cu ela ricibí 
na Antillas Neerlandes i ade. 
mas ela ser intérprete di e 
cordial saludonan di Presi- 
dent Lleras Restrepo, e Pue- 
blo Colombiano i e ciudad di 
Medellin. E 

Durante dje bishita aki 
tambe tabata presente Su 
Exc. Minister J. R. L. Beau- 
jon i e Director di A.L.M., 
Sr. C. O. Yrausquin. 

Despues cu e bishitántenan 
a firma e registro di hués- 
pednan, e delegacion a ser 
presentá na Gobernador De- 
brot, na unda nan a saboria 
un koppi di koffie i nan a 
inspeccioná e Palacio Guber- 
namental, dunando Goberna- 
dor cierto splicacionnan. 

E delegacion a hasi tambe 
un bishita no-oficial na Aru- 
ba na unda nan a hanja chens 
di goza dje bunita beach. Su 
mayan anochi Su Exc. Minis- 
ter di Transito i Transporte 
Beaujon a ofrecé na e dele- 
gacion Colombiano un barbe- 

cue den Curacao Yacht Club. 

Diadomingo mainta nan a 
sali di vuelta pa Medellin cu 
recuérdonan agradable i fa- 
vorable di Antillas Neerlan- 
des i su Gobernántenan. 


XX % 
Agradecimiento 


Dia 6 di Februari 1969 Su 
Exc. Minister President Sr. 
C. D. Kroon a ricibí e si- 
guiente telegram di agrade- 
cimiento di Su Exc. Dr. Jorge 
Perez Romero, Gobernador di 
estado Antioquia, Colombia, 
tambe na nomber di e delega- 
cion Colombiano, cu durante 
e fin di siman mencioná arri- 
ba a hasi un bishita na Aru- 
ba i Corsow. E telegram ta 
bisa: 

”C. D. Kroon Ministro Pre- 
sidente de las Antillas Neer- 
landesas Curazao. 

Nombre Delegacion Colom- 
biana Antioqueña mio propio 
mi esposa maniféstole vivos 
agradecimientos calidas mul- 
tiples atenciones prodigadas 
nuestra reciente visita her- 
mosa isla magnífica recep- 
cion hizonos inolvidable feliz 
estadía. 

Jorge Perez Romero 

Gobernador de Antioquia.” 
Ademas Su Exc. Minister di 
Tráfico i Transporte, Sr. J. 
R. L. Beaujon, tambe a ricibí 
un telegram di Gobernador di 
Antioquia, Sr. Jorge Perez 
Romero, expresando agrade- 
cimiento den mas o menos 
igual termino. 

X * * 


Permiso pa Trans Carib- 
bean Airways. Dia 11 di Fe- 
bruari 1969 Gobierno di An- 
tillas Neerlandes a dicidí, di 
acuerdo cu artículo 3 dje Con- 
venio di Aviacion entre Reino 
Neerlandes i Estados Unidos 
di Noord America, di duna 
permiso pa explotacion na 
Trans Caribbean Airways pe 
ruta 1 B dje anexo na e a- 
cuerdo ei. Esaki ta encerrá 
comunicacionnan entre U.S.A. 
i Antillas Neerlandes, séa di- 
réctamente of via púntonan 
entre nan. 

X X= * 

Commissie Arbeidsvoor- 
waarden Schepelingen. For di 
6 di Februari 1969 a ser duná 
na Sr. P. C. Beetstra, pa mo- 
tibu di a bandoná Antillas 
Neerlandes, retiro honroso 
como miembro i alaves se- 
cretario dje "Commissie Ar- 
beidsvoorwaarden Schepelin- 

gen”, cu agradecimiento pe 

servicionan cu ela presta e 
pais den dje funcion ei. 

Na lugar di Sr. Beetstra, 
e hurista di e Oficina Cen- 
traal pa Asuntonan Hurídico 
Sr. Mr. J. L. Comenencia a 
keda nombrá como miembro 
i alaves secretario di e comi- 
sion mencioná aki riba. 

X* * % 
Comisarionan di ALM. Den 
dje reunion extraordinario di 
24 di Februari 1969 di e ac- 
cionistanan dje sociedad anó- 
nima Antilliaanse Luchtvaart 
Maatschappij N.V. Sres L. 
G. Santine, R. D. Mansur i 
F. Besançon a keda nombrá 
comisarionan dje sociedad. 

EX * 

Sr. J. E. Richardson Admi- 
nistrateur di Saba. Na prin- 
cipio di Februari último Sr. 
J. E. Richardson, kende a 
ser nombrá Administrateur 
di Saba, a ser huramentá 
door di Gezaghebber interino 
Sr. R. O. van Delden den 
sala di reunion di Little Bay 
Hotel. Ne ceremonia aki en- 
tre otro tabata presente tam- 
be Su Exc. Mr. N. Debrot, 
Gobernador di Antillas Neer- 
landes; e miembro di Staten 
Sr. A. C. Wathey; Diputado 
Sr. Labega i tambe famia- 
nan dje Administrateur no- 
bo. 

XX * 

Sr. J. M. Hillenius na Anti- 
llas. Dia 25 di Februari 1969 
a yega Corsow Sr. J. M. Hil- 
lenius, Hefe di Departamen- 
to di ,Directie voor Aanvul- 
lende Werkgelegenheid en 
Vakopleiding” di Ministerie 
di Sociale Zaken i Salubri- 
dad Pública na Den Haag. E 
bishita aki a dura como tres 
siman en conexion cu discu- 
sionnan adicional relativo na 
un bishita anterior i un rap- 
port a consecuencia di esei 
tocante di ensenjanza pa 
cambio di adúltonan. 

Se 
Indicashon di prijsnan por 
detal. En vista di e obliga- 
shon cu comerciantenan, cu 
ta bende articulonan por de- 
tal tin, pa marca prijs riba 
e articulonan cu nan ta ben- 
de y por lo cual Departa- 
mento di Asuntonan Social 
y Económico a publicá un 
anuncio den diarionan, inte- 
resádonan a ser informá, cu 
e comerciantenan mencioná 
lo tin oportunidad te cu dia 
17 di maart 1969 pa marca 
prijs riba tur e articulonan 
cu nan ta bende por detal. 








. O. van Delden a ser huramentá 
como Gezaghebber di Islanan Arriba door di Su Exc. Gobernador 
di Antillas Neerlandes Mr. N. Debrot. Secretario interino di 
Ministerraad, Sr. F. J. Wijngaarde, a efectuá lectura dje fórmula 
di huramentu. Riba e foto ta keda di robes pa drechi: Sres. 
H. M. van Delden; A. C. Wathey, miembro di Staten; Gezagheb- 
ber R. O, van Delden; Su Exc. Gobernador Mr. N. Debrot i 
F. J. Wyngaarde. E Gezaghebber nobo di Islanan Ariba, Sr. 
R. O, van Delden, a nace na St. Maarten dia 3 di November 1928. 
Despues di a caba school (ULO) ela bai Corsow na anja 1945, 
na unda ela drenta den servicio di Gobierno pa bolbe back 
Islanan Arriba na 1958, despues di a alcanzá e rango di adjunct 
commies, como Administrateur di St. Eustatius, Huntu cu e 
puesto aki ela funcioná como Ontvanger, Ambtenaar di Openbaar 
Ministerie, Notario i Hefe di Postkantoor. Despues di un anja 
ela ser promové na commies i na 1961 Sr. Van Delden a ser 
transferí pa St. Maarten. Varios biaha den pasado ela actuá 
como Administrateur di Saba i Gezaghebber interino di Islanan 
Arriba. Ne momentonan aki Islanan Arriba ta pasando pa cam- 
bionan di gran alcance, tantu den ramo di turismo. como di otro 
forma di su economia, i esei ta trece pa Sr. Van Delden un 
campo di labornan cu por conduci na un porvenir basta atractivo 
pa e territorio insular aki. 





Dia 20 di Februari 1969 banda di 11'0r di mainta Su Exc. Go- 
bernador di Antillas Neerlandes, Mr. N. Debrot, a efectuá e acto 
di condecoracion di Sr. E. S. Campbell den dje Orden di Officier 
di Oranje Nassau. Sr. Campbell ta poseedor di varios distincion 
Ingles cu motibu di guerra. E ta donjo i director di Marine & 
Industrial Technical Services N.V.; president-inspecteur di 


Martin Inspectors of Petroleum Inc. di New York, ademas tambe 

President Comisario di Werkspoor Caribbean N.V. E firma 

Campbell tin un cantidad grandi di hende den su servicio na 
Corsow. 

Despues di e fecha ei me- 
didanan lo ser tumá contra 
esnan cu ignorá e obligashon 
aki. 

XX * 

Cónsul di Colombia na Aru- 
ba. Segun Disposicion Real 
di 17 Januari 1969 Sr. Her- 
nando Parra a ser reconocé i 
admití, a base di estranhe- 
ro, como Cónsul di Colombia 
na Aruba. 

XA * 
Vice-Cónsul di Venezuela na 
Aruba. Di acuerdo cu Dispo- 
sicion Real di 21 Januari 
1969, Sr. Jesús Cacique Pla- 
ta a ser reconocé i admití, a 
base di estranhero, como Vi- 
ce-Cónsul na Consulado Ge- 
neral di Venezuela na Aru- 
ba. 

X * % 

Telegram di condolencia. En 
conexion cu fallecimiento di 
Premier Levi Esjkol di Is- 
rael, Su Excelencianan Go- 
bernador Mr, N. Debrot i 
Minister President Sr. C. D. 
Kroon, dia 25 di Februari 
1969 a manda e siguiente te- 
legram tambe na nomber di 
poblashon di Antillas Neer- 
landes, pa Sr. W. Cohen, 
Cónsul di Israel na Corsow: 

”Nos lo kier ofrecébo, 
tambe na nomber di Gobier- 
no i Poblashon di Antillas 
Neerlandes, nos sentimiento- 
nan mas profundo cu mor- 
to di Promé Minister Levi 
Esjkol di Israel. Séa asina 
bon di extendé nos condolen- 

cianan mas sincero na bo 
Gobierno i na famia dje di- 
funto. 

Nicolaas Debrot, Goberna- 
dor di Antillas Neerlandes; 
Ciro D. Kroon, Minister Pre- 
sident di Antillas: Neerlan- 
des.” 

* % % 
Secretario re-emplazante di 
Raad van Advies. For di 12 
di Januari 1969 Sr. E. J. Mor- 
kos, Administrateur na dis- 
posishon di Minister Presi- 
dent, a keda nombrá Secre- 
tario re-emplazante di Raad 
van Advies. 
FX % 

Colegio di apelashon pa pen- 
shon. Pa un periodo di seis 
anja e siguiente personanan 
a keda nombrá como miem- 
bro dje Colegio di apelashon 
segun e Landsverordening, 
,Algemene Weduwen en We- 
zenverzekering”, a saber: Sr. 
M. C. A. Rojer, miembro- 
president; Sr. Mr. C. Herre- 
ra, miembro-president re- 
emplazante; Sr. Mr. J. C. 
Stenfert—Kroese, miembro 
pa dunadónan di trabou; Sr. 
J. H. Korff de Gidts, miem- 
bro re-emplazante pa duna- 
dónan di trabou; Sr. J. W. 
Th. Schotborgh, miembro pa 
trahadonan; i Sr. E. G. A. 
Sendar, miembro re-empla- 


zante pa trahadonan. 
E XA * 


Ambtenaarnan di Douane cu 
encargo di estudio. Den cur- 
so di Februari 


1969 cuater 





J. Leent, 


Dia 28 di Februari último ex-Consul-General di Merca na Corsow, 
Sr. Harris H. Huston, a ser condecorá durante un ceremonia 
cu a tuma lugar na palacio Gubernamental door di Su Exc. 
Mr. N. Debrot, como Commandeur den Orden di Oranje Nassau. 
Sr. Huston acompanjá pa su señora esposa, a bini Corsow espe- 
cialmente pe ocashon aki. Ne ceremonia a asistí entre otronan 
tur nos Ministernan i tambe Su Exc. Drs. J. A. Bakker, Vice 
Minister President di Hulanda, kende tabata di bishita na 
Antillas. Sr. Huston a sirbi su pais durante mas o menos shete 
anja na Corsow i a contribui durante dje tempu ei unda cu e 
tabata por na yuda pa aumentá nos turismo y industria, 





ambtenaar di Douane a sali 
pa Hulanda cu un encargo 
di estudio pa sigui e curso 
pa Verificateur na Rotter- 
dam. Nan ta: Sres. S. L 
Tromp, commies di belasting 
segunda clase na Aruba; G. 
Goeloe, commies di belasting 
segunda clase na Aruba; M. 
hoofdcommies di 
belasting; i K. R. S. Harris, 


hoofdcommies di belasting. 
X  % 

Dr. A. E. C. Saleh den co- 
mishon médico. Cuminzando 
for di 1 di Januari 1969 Sr. 
Dr. Alejandro E. C. Saleh, 
internista, a keda nombrá 
como médico-miembro dje 


comishon di acuerdo cu e 
„Landsverordening op de Ge- 
neesmiddelenvoorziening”. 





Dia 27 di Februari 1969 Su Exc. Gobernador Mr. N. Debrot 
durante un ceremonia impresivo a entregá ne General Venezolano 
Sr. Clavo Mejía e condecoracionnan perteneciente na su nom- 
bramentu como Commandeur den Orden di Oranje Nassau (met 
de zwaarden) i na Sr, Tirado, kende ta Hefe di Servicio den 
Direccion di Política Internacional i Hefe di Asuntonan Inter- 
nacional 1 Direccion di Comercio Exterior di Ministerio di Tran- 
sito di Venezuela. General Mejía ta director-fundador di escuela 
superior di aviacion i director civil di Ministerio di Tránsito. 
E distincionnan aki ta motivá pa nan labornan importante riba 
terreno di comuntcacionnan internacional i como aprecio pe bon 
relacionnan entre e dos paisnan aki. Riba e foto ta keda di 
robes pa drechi: Su Exc. Gobernador Mr. N. Debrot, Sra. Clavo 
Mejía, General Clavo Mejía, Sr. Tirado, Sra. Tirado i Su Exc. 
Minister President Sr. Ciro D. Kroon. 


„aI I O 








' Dia 28 di Februari último Su Exc. Minister Plenipotenciario di 


Antillas Neerlandes na Hulanda, Dr. Efrain Jonckheer, acom- 
panjá di su esposa Sra. B. Jonckheer-Heyer, a bin pasa algun 
siman na Antillas. Sr, Jonckheer a tene cambionan di idea cu 
Gobiernu cu relacion na su trabou, mientras cu tambe ela pre- 
senci traspaso oficial di ALM na Gobiernu di Antillas Neer- 
landes i apertura oficial dje relay-station di Radio Nederland 
Wereldomroep na Bonaire. Na Dr. Albert Plesman Luchthaven 
Dr. Jonckheer a ser ricibi entre otro door di Su Excelencianan 
Mr. N. Debrot, Gobernador, i Sr. Ciro D. Kroon, Minister 
President di Antillas Neerlandes, manera e foto aki ta mustra. 


